আফগানিস্তানে বন্ধ হল ওয়াইফাই পরিষেবা!

ওয়েব ডেস্ক : ফের নতুন নিষেধাজ্ঞা আফগানিস্তানে (Afganistan)। এবার একাধিক প্রদেশে ওয়াইফাই (Wifi) ব্যবহারের উপর নিষেধাজ্ঞা জারি করল তালিবান সরকার। ‘অনৈতিক কাজকর্ম’ বন্ধ করতেই এই নিষেধাজ্ঞা জারি করা হয়েছে। সূত্রের খবর, কুন্দুজ, বাদাখশান, বাখলান, তাখর ও নানগরহর প্রদেশে ওয়াইফাই ব্যবহারের উপর নিষেধাজ্ঞা জারি করা হয়েছে।

২০২১ সালে আফগানিস্তানে (Afganistan) ক্ষমতায় এসেছিল তালিবান (Taliban)। এর পর সে দেশে একের পর এর নিষেধাজ্ঞা জারি করে তারা। তেমনই এবার ওয়াইফাই ব্যাবহারের উপ নিষেধাজ্ঞা জারি হয়েছে। সূত্রের খবর, প্রথমে বাল্খ প্রদেশে এই নিষেধাজ্ঞা জারি করা হয়েছিল। এর পরে বাকি প্রদেশগুলিতেও নিষেধাজ্ঞা জারি করা হয়েছ। তবে ওয়াইফাই (Wifi) পরিষেবা বন্ধ হলেও, চালু রয়েছে মোবাইলে ইন্টারনেট পরিষেবা। জানা যাচ্ছে, প্রথমে ওয়াইফাই বন্ধ হওয়ার বিষয়টি জানতেন না সেখানকার সাধারণ নাগরিক। পরে তারা এই বিষয়টি জানতে পারেন।

আরও খবর : বাংলাদেশে মাটিতে মার্কিন সেনার আগমন! হঠাৎ কেন? উঠছে প্রশ্ন

তবে হঠাৎ কেন বন্ধ করে দেওয়া হল ওয়াইফাই (Wifi) পরিষেবা? এ নিয়ে তালিবানের তরফে দাবি করা হয়েছে সাধারণ মানুষের মধ্যে পর্নোগ্রাপি দেখার প্রবণতা বাড়ছে। এমনকি পুরুষ ও মহিলারা অনলাইনে সম্পর্ক তৈরি করছেন। এই বিষয়গুলিকে ‘অনৈতিক কাজকর্ম’ বলে ওয়াইফাই বন্ধ করার সিদ্ধান্ত নিল তালিবান সরকার।

ক্ষমতায় আসার পর মেয়েদের স্কুলে যাওয়া বন্ধ করে দিয়েছে তালিবান (Taliban) সরকার। এমনকি মেয়েদের কর্মস্থলে নিয়োগের ক্ষেত্রেও নিষেধাজ্ঞা জারি করা হয়েছে। এর পাশাপাশি জারি করা হয়েছে অন্যান্য একাধিক নিষেধাজ্ঞাও। তার পরে এবার ওয়াইফাই ব্যবহারের উপরে নিষেধাজ্ঞা জারি করা হয়েছে। আর এ নিয়ে বিভিন্ন মহলে সমালোচনা শুরু হয়েছে।

দেখুন অন্য খবর :